Viborger Samler, 1848-12-07
Samme politiske Flyveblade" indeholde en høist loyal Note fra den franske Udenrigsminister Bastide til Grev Moltke i Paris, dat. d. 7de August, hvori han erklærer, at det er den faste Beslutning hos Republikens Regjering, i hvad der angaaer Hertugdømmet Slesvig, at holde fast ved Udtrykkene i Tractaten af 14de Juni 1720, ved hvilken Tractat Frankerig har forpligtet sig til at være Garanti for Kongeriget Danmarks Jntegritet. J denne Act, som ligeledes er garanteret af Storbritannien, er Hertugdømmet Slesvig navnlig betegnet som udgjørende en Deel af Danmark, og den er ikke bleven forandret ved Tractaterne af 1815. Frankerig vil, tro imod sine Forpligtelser, tage de ovenfor nævnte Acter til Basis for sit Forhold og for de Forestillinger, som det agter uopholdeligen at giøre saavel til Berlin som til Frankfurt. Det Urimelige ja Umenneskelige i, at Laugsvæsenet forbyder Folk at erhverve sig Livets Ophold ved deres Hænders Gierning, er saa tidt blevet paaviist, men et ulykkeligere Exempel paa Laugsaandens skadelige Virkning, have vi dog i lang Tid ikke hørt. En ung Mand, svag af Aand og svag af Legeme, dertil halvblind, havde lært Blikkenslagerprofessionen, men hans Svagheder gjorde ham uduelig til at forfærdige det finere Arbeide; paa Grund heraf kunde han ei finde Beskjæftigelse hos nogen Mester, han forsøgte nu at forarbeide de simplere Gjenstande hjemme, for dermed at friste Livet. Disse Gjenstande solgte han deels til Private, deels til Jsenkræmmere, deels ogsaa, erdet blevet os forsikkret, til Blikkenslagerne selv. Dog Laugsvæsenet vidste snart at fradrage den unge Mand bans eneste Erhvervskilde til det daglige Brød. Han søgte forgiæves om Tilladelse til at arbeide med egne Hænder, hans Begjæring herom blev afslaaet, og tvende Gange gjorde Lauget Jndfald hos ham. Disse Forfølgelser bragte ham til Fortvivlelse, og da han saae sig sin eneste Udvei til Livets Ophold berøvet, forvirredes hans allerede svage Forstand endnu mere, og for ei at døe af Hungersnøden, skilte den Ulykkelige sig i Fortvivlelse ved Livet. Dette er skeet i Kjøbenhavn for 14 Dage siden. (Fædrl.) Hvorledes stemmer det med billighed og General-Toldkammerets Ord – hedder det i Brig. Td. – at de til Vestindien udgaaende Officierer skulle, saavidt muligt, stilles paa samme Fod som de allerede derværende Officierer, naar f. Er. G. Carstensen, Pr. Lieutn. uden Anciennitet, faaer 1500 Rd. vest. Courant, medens langt ældre Pr. Lieutenanter sammesteds kun tjene paa 1000 Rbd.; og Lieutn. Bügel, der er 3 a 4 Aars Officier, foruden Emolumenter tjener paa 1000 Rd. vest. Courant, omtrent det Dobbelte af Broderen, der har været Militair i Vestindien i 10 Aar med 7 Aars Anciennitet som Officier, Et i criminalistisk Henseende ikke uinteressant Spørgsmaal er i disse Dage, saavidt vides første Gang, blevet afgjort i Høiesteret, nemlig om Drabsforbrydelsen kan antages at være tilstede, naar nogen dræber en Anden efter dennes egen Begjæring. Spørgsmaalet er blevet besvaret derhen, at den, der skiller en Anden ved Live efter dennes egen Begjæring, ikke kan ansees med den for forsætligt Drab i Almindelighed bestemte Straf. Arrestanten, Jndsidder Hans Christian Guldbrandsen, af Alsted, 67 Aar gl., som har dræbt Else Kirstine Larsdatter efter hendes egen Begjæring, ved at hænge hende, er af ovennævnte Ret idømt 3 Aars Forbedringshuusarbeide. Saavel ved Sorø Birks Extraret som ved Overretten var han dømt til at have sit Liv forbrudt. Man har beregnet at hver Time, Rigsdagsmændene, ere samlede, koster Landet 200 Rbd. (Folkebl.) Ligesaamegen Tilfredshed som den i Sommer aabnede fri Passage paa Langelinie har vakt iblandt Kjøbenhavns Beboere, ligesaa megen almindelig Uvillie yttrer sig nu over de nye befalede Jndskrænkninger. Vi mene, at Spadseren paa Langelinie bør være fri for Enhver, uden Vederlag for denne Tilladelse, og man bør ikke i denne Henseende lægge nogen Hindring i Veien for Kjøbenhavns Beboere, hvad enten de ere velhavende eller uformuende. Vi mene altsaa, at de befalede nye Jndskrænkninger ere høist ubetimelige og i flere Henseender uforsvarlige.